

**Jelen előterjesztés csak tervezet, amelynek közigazgatási egyeztetése folyamatban van. Az egyeztetés során az előterjesztés koncepcionális kérdései is jelentősen módosulhatnak, ezért az előterjesztés jelen formájában nem tekinthető a Kormány vagy a miniszter álláspontjának.**

**A dokumentum célja a társadalmi egyeztetés elindítása és a jogalkotási folyamat átláthatóvá tétele, amelynek alapján, illetve eredményeként a mellékelt tervezet valamennyi tartalmi és formai eleme módosulhat!**

**A tervezet előterjesztője**

A környezetvédelmi termékdíjról szóló 2011. évi LXXXV. törvény (a továbbiakban: Ktdt.) módosítását az Országgyűlés 2015. november 3-án szavazta meg.

A módosítás az egyéni hulladékkezelést választó kötelezettek adminisztrációs terhének csökkentését, a hazai gépjármű gyártók és forgalmazók számára az átalánydíj fizetés lehetőségének megteremtését és a jogkövetkezmények alkalmazásának megkönnyítését valósítja meg.

A Ktdt. módosítás 2016. január 1-én lép hatályba. A gyakorlati megvalósításához szükséges részletszabályokat a jelen előterjesztés tartalmazza. A módosítás tartalmaz továbbá a jogszabályi koherenciát megteremtő szövegpontosításokat.